Veður var bjart en sólarlaust , hiti við frostmark , stillt en þó austan gola , flóð fyrir hádegið og stutt að bera keipa til sjávar . Svolítil hálka var á pallinum og fjörusteinum . Fjórtán ræðarar fóru á sjó og lögðu Þerneyjarhring að baki án þess að svitna að nokkru marki . Leiðin lá rangsælis um eyjuna og kaffi og sögustund var haldin í víkinni vestan í Þerney . Ég ræð fólki með beinþynningu og þeim sem er illa við á láta sjá á sér marbletti - frá því að stunda ferðir á markeip , því að gera verður ráð fyrir byltum í blautum fjörum á þangi eða ísuðum klöppum . Þerney mun bera nafn sitt af kríunni , sem einnig hefur verið kölluð þerna . Það líkist mjög einu erlendu heiti hennar sem er " arctic tern " . Því var einnig velt upp að þerna var algengt starfsheiti hér áður fyrr á Gullfossi og öðrum farþegaskipum og er líklega enn notað á Herjólfi . Fyrir þernur í flugi varð hins vegar ofan á hið rómantíska starfsheiti sem endar á -freyja . Ekki er vitað til að skemmtiferðaskip hafi komið við í Þerney , þannig að ósennilegt er að nafnið sé þaðan komin . Þó ber þess að geta að Þerney og Þerneyjarsund munu hafa verið mikilvæg í siglingum og verslun áður en Maríuhöfn í Hvalfirði tók við . Þetta allt gefur nýja hugmynd um rómantískt starfsheiti í stað skpsþernu , nefnilega starfsheitiðhafmeyja ! Að lokum má geta þess að til er í þýsku orð af sama stofni , nefnilega Dirne , sem merkir stelpa , þjónusutstúlka og loks " Freudenmädchen ¨ " skv. minni orðabók , hvað sem það merkir . PS : Það bar ekkert til tíðinda í róðri dagsins , þess vegna er gott að grípa til fróðleiksmola : ) Smá innskot frá Sævari Helga : Þegar aðalhöfn Íslendinga , Maríuhöfn í Hvalfirði , allt fram til 1402 , lagðist af vegna þeirra skelfilegu áhrifa sem svarti dauði hafði um land allt - þá fluttist aðalhafnar aðstaðan í Þerney og á Þerneyjarsund - einnig til Hafnarfjarðar sem þá tók sín fyrstu skerf til hafskipahafnar . Hafnaraðstaðan var bæði í Þerney sjálfri og eins í landi þ.e beggja vegna Þerneyjarsunds . Leiðin frá höfninni og til Þingvalla var svipuð og frá Maríuhöfn og einnig til Skálholts . Á Þerneyjarsundi var gott skipalægi í skjóli fyrir úthafsöldunni - eins og við þekkjum . Enn má finna rústir landmegin við Þerney frá þessum tíma ,